ટાટા ગ્રુપ એર ઈન્ડિયાને ખરીદવાની તૈયારીઓ કરી રહ્યું છે. ટાટા સન્સના અધ્યક્ષ બન્યા પછી એન. ચંદ્રશેખરને સીએનબીસી ટીવી 18ને આપેલી મુલાકાતમાં જણાવ્યું હતું કે તેઓ એર ઈન્ડિયા પર વિચાર કરી રહ્યા છે, અને ત્યાર પછી નિર્ણય કરશે. તેમણે કહ્યું કે હાલમાં અમારી પાસે એર ઈન્ડિયાના દેવા અને સ્ટ્રક્ચર પર જાણકારી ઓછી છે, તે વિગતો જાણ્યા પછી જ એર ઈન્ડિયા પર નિર્ણય લેવાશે. ટાટા ગ્રુપની પાસે પહેલીથી બે એરલાઈન્સ છે. પણ 15-10 એરક્રાફટથી કામ ચાલતું નથી. જો ટાટા ગ્રુપ એર ઈન્ડિયાને ખરીદી લેશે તો એર ઈન્ડિયા ફરીથી ટાટા એરલાઈન્સ બની જશે…! એર ઈન્ડિયાનો જન્મ એપ્રિલ, 1932માં થયો હતો. તે સમયે ઉદ્યોગપતિ જેઆરડી ટાટાએ તેની સ્થાપના કરી હતી. પણ તેનું નામ એર ઈન્ડિયા ન હતું, ત્યારે તેનું નામ ટાટા એરલાઈન્સ હતું. ટાટા એરલાઈન્સની શરૂઆત આજથી 85 વર્ષ પહેલા થઈ હતી. પરંતુ જેઆરડી ટાટાએ વર્ષ 1919માં પહેલી વાર તેમણે શોખ ખાતર વિમાન ઉડાડ્યું હતું. ત્યાર બાદ જેઆરડી ટાટાએ તેમનું પહેલું પાયલટનું લાઈસન્સ લીઘું. પણ તેમણે તેમની પહેલી વ્યવસાયિક ઉડાન 15 ઓકટોબરના રોજ ભરી હતી, જ્યારે તેમણે સીંગલ એન્જિનવાળા ‘હેવીલેન્ડ પર મોથ’ વિમાનને અમદાવાદથી કરાંચી થઈને મુંબઈ લઈ ગયા હતા. આ વિમાનમાં કોઈ પેસેન્જર ન હતા. વિમાનમાં 25 કિલો પત્ર હતા. આ પત્ર લંડનથી ઈમ્પીરિયલ એરવેઝ દ્વારા દરેક પત્રના ચાર આના મળતા હતા. ત્યાર પછી નિયમિતરૂપથી ટપાલ લાવવા લઈજવાની પ્રક્રિયા શરૂ થઈ. પણ ત્યારે ભારતમાં અંગ્રેજોની સરકાર હતી. અંગ્રેજોએ ટાટા એરલાઈન્સને કોઈ આર્થિક મદદ ન કરી, પણ દરેક પત્રના માત્ર ચાર આના આપતા હતા. તેના માટે પોસ્ટ ટિકિટ ચોટાડવી પડતી હતી.